Diari Oficial de la Generalitat Valenciana


Sumari del DOGV 4468, del 27-03-2003 (2003/3536)

DECRET 24/2003, de 25 de març, del Consell de la Generalitat, pel qual s'acumulen les funcions del director de l'Agència Valenciana de Cooperació per al Desenvolupament en la directora general de Cooperació al Desenvolupament, de la Presidència de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4468

Data del DOGV
:   27-03-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/3536


Data del document
:   25-03-2003

Organisme emissor
:   Presidència de la Generalitat

Tipus de document
:   Decret

Descriptors 

:   * competència administrativa
    * delegació de poders
    * ajuda al desenvolupament

DECRET 24/2003, de 25 de març, del Consell de la Generalitat, pel qual s'acumulen les funcions del director de l'Agència Valenciana de Cooperació per al Desenvolupament en la directora general de Cooperació al Desenvolupament, de la Presidència de la Generalitat. [2003/X3536]
  
La Llei 11/2002, de 23 de desembre, de Mesures Fiscals, de Gestió Administrativa i Financera, i d'Organització de la Generalitat, ha creat l'Agència Valenciana de Cooperació per al Desenvolupament, com una entitat autònoma de caràcter administratiu adscrita a la Presidència de la Generalitat, que té com a objecte l'impuls, l'organització, la direcció i l'execució del programa de cooperació per al desenvolupament a la Comunitat Valenciana en el marc de la normativa vigent.
  
La plena efectivitat de la posada en funcionament de l'entitat requerix l'aprovació del Reglament Orgànic i Funcional de l'Agència corresponent, així com l'adopció de les mesures pressupostàries i financeres oportunes, d'acord amb el que disposa la disposició final tercera de la Llei 11/2002, de 23 de desembre, i la disposició transitòria tercera de la Llei 12/2002, de 27 de desembre, de Pressupostos de la Generalitat per a l'exercici 2003.
  
No obstant això, per raons d'eficàcia en l'actuació de l'administració i per tal de possibilitar el correcte funcionament i l'aplicació de les accions contingudes en el programa de cooperació al desenvolupament, es considera oportú, fent ús de les facultats conferides per l'article 17 de la Llei de Règim Jurídic de les Administracions Públiques i del Procediment Administratiu Comú (LRJAPC), acumular en un òrgan de la Presidència de la Generalitat les funcions corresponents al director de l'Agència Valenciana de Cooperació per al Desenvolupament, amb caràcter temporal, mentre culmine el procés de consolidació de l'estructura de l'Agència i es produïsquen els nomenaments dels seus òrgans superiors.
  
Així doncs, en virtut de tot el que s'ha exposat i de conformitat amb el que establix l'article 17 de la LRJAPC, en relació amb l'article 77 de la Llei 11/2002, de 23 de desembre, a proposta del vicepresident del Govern Valencià, en el exercici de la facultat delegada a l'article 1 del Decret 9/2002, de 5 de setembre, del president de la Generalitat (DOGV núm. 4.333, d'11 de setembre, i prèvia deliberació del Consell de la Generalitat, en la reunió del dia 25 de març de 2003,
  
DECRETE
  
Assignar temporalment les funcions atribuïdes legalment al director de l'Agència Valenciana de Cooperació per al Desenvolupament, a la directora general de Cooperació al Desenvolupament, de la Presidència de la Generalitat.
  
València, 25 de març de 2003
  
El vicepresident del Govern Valencià,